Moj mali poni: Prijateljstvo je čarolija

***Moj mali poni: Prijateljstvo je čarolija*** (engl. *My Little Pony (:) Friendship is Magic*) je američka animirana serija kompanije Hasbro koju je razvila Loren Faust. Serija je premijerno emitovana 10. oktobra 2010. na američkom kanalu The Hub, sada zvan Discovery Family. Sastoji se od devet sezona, poslednja je emitovana 19. oktobra 2019, 9 godina i 9 dana nakon premijere. Ova serija je četvrta iteracija franšize.

Serija je u Srbiji i susednim državama premijerno emitovana 11. decembra 2011. na kanalu Minimax sinhronizovana na srpski jezik. Takođe je 2013. bila napravljena druga sinhronizacija (imena ***Moj mali poni: Prijateljstvo je magija***) koja se premijerno emitovala na Mini Ultri. Trenutno se emituje na Pink Super Kidsu i Dexy TV-u. Pre se emitovala na: RTS-u 2, RTV-u 1 i Red TV-u. Pre obe TV-sinhronizacije je izašla demo sinhronizacija na DVD-ima koju je takođe napravio Loudworks imena *My Little Pony: Čarobno drugarstvo*.

Serija prati jednoroga koji se zove Tvajlajt Sparkl koju princeza Selestija, njena učiteljica i vladarka Ekvestrije, šalje u Ponivil s njenim zmajem Spajkom s ciljem da nauči više o prijateljstvu. Tu sretnu neke zanimljive ponije: Flateršaj, Pinki Paj, Reriti, Epldžek i Rejnbou Deš s kojima idu u razne avanture, rešavaju raznovrsne probleme i uče o čaroliji drugarstva.

### Razvijanje

*Prijateljstvo je čarolija* nije prva serija franšize *Moj mali poni*. Hasbro je napravio mnoge crtane serije, filmove i linije igračaka, koje obožavaoci zovu „generacije”. Pre ove serije je najnovija inkarnacija franšize bila *My Little Pony Tales*. Nakon nje su stigle objave prijašnjih generacija na formatima kućnih medija, bez ikakvih novih iteracija. Nakon što je Majkl Bejev film o Transformersima pomogao obnoviti uspeh istoimene franšize, Hasbro (kompanija koja poseduje franšize *Moj mali poni* i *Transformersi*) je hteo da se franšiza *Moj mali poni* obnovi za modernu publiku devojčica. Margaret Louš, izvršna direktorica serijinog originalnog kanala The Hub Network (sada Discovery Family), ponovna poseta za svojstvima koja su radila u prošlosti bila je važna programska odluka, na koju su u određenoj meri uticala mišljenja rukovodilaca programiranja mreže, od kojih je jedan broj nekada bio ljubitelj takvih emisija. Viša potpredsednica Linda Štajner takođe je izjavila da su „nameravali da emisija privuče veću demografsku kategoriju“, pri čemu je koncept „zajedničkog gledanja“ roditelja sa svojom decom centralna tema programa Hab netvorka. Centralne teme koje je Hasbro tražio za emisiju bile su drugarstvo i zajednički rad, faktori koje su istraživanjem tržišta utvrdili u tome kako su se devojčice igrale sa svojim igračkama.

Animatorka i spisateljica Loren Faust obratila se Hasbru, nastojeći da razvije svoje igračke imena *Galaxy Girls* u animiranu seriju. Faust, koja je ranije radila na serijama *Moćne devojčice* i *Dom za izmišljene prijatelje gospođe Foster* za Cartoon Network, godinama je pokušala napraviti originalnu animaciju za devojčice, ali su ju studiji i mreže uvek odbijale jer su se crtači za devojčice smatrali neuspešnim. Kad je predstavila svoju ideju crtane serije za devojčice Lisi Liht od kompanije Hasbro Studios, Liht joj je pokazala film *Moj mali poni: Princezina promenada*. Liht je mislila da bi Lorenin stil bio prikladan *Mom malom poniju*, i pitala je bi li mogla pokušati napraviti seriju za franšizu.

*Takođe pogledajte: Loren Faust/Galerija*
Hasbro je inicijalno zaposlio Faust da napravi bibliju, koja joj je pomogla da dobije pomoć s konceptualizacijom. Faust je rekla da je u početku bila „krajnje skeptična“ prema prihvatanju posla, jer su joj serije zasnovane na igračkama za devojčice uvek bile dosadne i nepodobne. Volela je igračke *Mojih malih ponija* kad je bila mala, ali njena ideja za seriju nije bila slična prethodnim serijama iz franšize, zato što su likovi u njima „imali beskrajne čajanke, kikotali se ni nad čim i pobeđivali zlikovce deleći ih s njima ili plačući“. Kada je dobila priliku da napravi novu seriju za franšizu, htela je dokazati da „crtaći za devojčice ne moraju da budu lokva dosadne, preterano slatke dobrote“ kao originalne serije. Da bi to učinila, u dizajn likova i emisije ugradila je mnoge ideje koji su u suprotnosti s idealizovanim stereotipima devojčica, poput različitih ličnosti, poruke da drugari mogu biti različiti i da se mogu svađati, ali i dalje biti drugari, i ideju da devojke ne bi trebalo da budu ograničene onim što drugi kažu da mogu ili ne mogu. Delovi ličnosti likova i mesta serijine radnje zasnivali su se na njenoj sopstvenoj mašti iz detinjstva o pustolovinama ponija, delom inspirisanih animiranim serijama koje bi njena braća gledala tokom odrastanja, kao *Transformersi* i *G.I. Joe*; smatrala je da je pravila seriju za „osmogodišnju sebe“. Faust je i dalje težila da likovi budu „humani“, koristeći stereotipne „ikone devojaštva“ (poput modne dizajnerke ili bibliofilke) kako bi proširila privlačnost likova za mladu žensku publiku.

## Epizode

*Glavni članak: Prijateljstvo je čarolija/mediji*

## Reference

1. ↑ https://www.telegraph.co.uk/culture/3633908/Pony-tale.html
2. ↑ http://www.collectorsweekly.com/articles/my-little-pony-smackdown-girls-vs-bronies/
3. ↑ *The My Little Pony G1 Collector's Inventory: An Unofficial Full Color Illustrated Collector's Price Guide to the First Generation of MLP Including All US Ponies, Playsets, and Accessories Released Before 1997* (ISBN 978-0-9786063-1-2)
4. ↑ *Television Cartoon Shows: An Illustrated Encyclopedia* (ISBN 0-7864-2256-4)
5. ↑ *The My Little Pony G3 Collector's Inventory* (ISBN 978-0-9786063-5-0)
6. ↑ 6,0 6,1 6,2 http://www.equestriadaily.com/2011/09/exclusive-season-1-retrospective.html
7. ↑ https://www.wsj.com/articles/SB10001424053111903918104576500460858469994
8. ↑ http://www.danielnyegriffiths.org/2011/09/friendship-is-money-ponies-internet.html
9. ↑ http://www.businessweek.com/articles/2014-02-27/at-hasbro-girls-toys-become-a-big-market
10. ↑ 10,0 10,1 10,2 http://www.awn.com/blogs/miscweant/ponies-and-bronies
11. ↑ 11,0 11,1 11,2 11,3 http://msmagazine.com/blog/2010/12/24/my-little-non-homophobic-non-racist-non-smart-shaming-pony-a-rebuttal/
12. ↑ https://web.archive.org/web/20120524050818/http://blogs.laweekly.com/arts/2012/05/lauren\_faust\_cartoons\_for\_girl.php
13. ↑ https://www.youtube.com/watch?v=5z1pyOVxJOM
14. ↑ http://www.slate.com/blogs/xx\_factor/2012/07/03/bronycon\_men\_who\_love\_my\_little\_pony\_.html